كركوك
وأحبنها صدكَـ حبي ألها بالفطره
أعرف كلشي بيها وحافض الناس
وعندي من التجارب أعتقد خبره
مدينة تضم طوائف وأتعايشو دوم
ومو اليوم أتعايشو بيناتهم عشره
أمس عدنه محافظ موهبته هيه البوكَـ
ومــــن هــذا النفط مـــا يترك القطره
الى أن رحمنه ربك غير الأحوال
وأجه واحد شريف وعينه ع الفقره
وكَلـــب هاي الشوارع والبنايـــات
وعلى لسان المواطن ما زال ذكره
و عدنه أحنه الأمان الحمد لله
وحافـظنه الله بـخيره وستـره
بس من ضاج السياسي وما أخذ كركوك
أجه وفجر علـــينه مـــــن الصبح عشره
أدري جي عدنه نفط هيجي يصير؟؟
والله لـــــو نكَدر نعوفــه ومنه نتبره
ســـمعت آخـــــر خبر جيشو جيشين
وعلى أطراف المدينة أصبحت منتشره
أمس قدمنه فكرة ..... نعيش بسلام
أجونه أثنين كَالو ......... نرفض الفكرة
واحد يرئس الدولة و واحد أقليم
وكركوك بمحكمة والحكم تنتضره
وكركوك بمحكمة والحكم تنتضره ...
منقووول